Mazda 3

right|thumb|250px|Mazda 3 MPS
**Mazda 3** alebo **Mazda3** je automobil nižšej strednej triedy vyrábaný automobilkou Mazda. Na japonský trh sa dodáva pod názvom **Mazda Axela**. Mazda 3 bola uvedená na trh v roku 2003 a nahradil Mazdu 323 (tiež zvaný Mazda Familia alebo Mazda Protegé). Športový variant Mazdy 3 sa v Európe predáva pod názvom **'[[Mazda 3 MPS]]**, v Severnej Amerike a v Japonsku pod názvom **Mazdaspeed3**.

Mazda 3 bol prijatá motoristickými novinármi dosť pozitívne. V roku 2006 bola druhým najpredávanejším vozidlom v Kanade a v rokoch 2005-2007 bola najpredávanejším vozidlom v Izraeli. Automobilka Mazda zvýšila výrobu modelu Mazda 3 v továrňach Hofu 1 a Hofu 2, aby uspokojila silný svetový dopyt, ktorý presahuje hranicu 300,000 vozidiel ročne.

Koncom roku 2008 bola predstavená druhá generácia. Rovnako ako prvá sa predáva vo verziách 5-dverový hatchback a sedan. Tiež nechýba športová verzia MPS.

## Prvá generácia

left|thumb|180px|Mazda 3 MPS
left|thumb|180px|Mazda 3 Sedan
Mazda 3 bola automobilovou tlačou všeobecne pozitívne prijatá pre svoj výkon, ovládateľnosť, dizajn a interiér. Niektorý ju popisovali, že majú z nej pocit ako so športového sedanu aj napriek jej cene. Niektoré kritiky patrili spotrebe paliva a výsledky crash testov. (*dosiahla štyri z maximálnych piatich hviezdičiek v bezpečnostnom teste Euro NCAP*), čo bolo neskôr zlepšené použitím 6 airbagov ako štandard.

### Dizajn a konštrukcia
Mazda 3 je založená na globálnej platforme Ford C1 vyvinutej koncernom Ford a používanej tiež vo vozidlách Ford Focus, Ford C-MAX, Ford Kuga, Volvo S40 a Volvo C30. Karoséria vychádza z modelu MX-Sportif a je k dispozícii v dvoch variantoch ako 4-dverový sedan a 5-dverový hatchback.

Predná náprava je založená na vzperách MacPherson s vinutými pružinami a priečnym stabilizátorom. Zadná náprava je viacprvková typu "E-link" spoločnosti Ford so štyrmi prvkami na každej polonáprave a s priečnym stabilizátorom, odpružená vinutými pružinami montovanými súosovo s tlmičmi pruženia (kvôli čo najmenšiemu obmedzemiu batožinového priestoru). Na všetkých štyroch kolesách sú štandardne montované kotúčové brzdy, vpredu s kotúčmi s priemerom 300 mm a vzadu s priemerom 279 mm. Systém ABS a EBD sú montované podľa výbavy štandardne alebo za príplatok. Rozmery diskov kolies a pneumatík sú v ponuke od 15-palcových v základnej verzii až po 17-palcové vo vyšších verziách.

Pri jej uvedení na americký trh bola dostupná vo výbavách "i" a "s" s motormi 2.0 L a 2.3 L. Neskôr pribudli aj ďalšie verzie ako Touring a Grand Touring. Vo Veľkej Británii boli v ponuke verzie S, TS, TS2, Sport a najvyššia verzia MPS (Mazda Performance Series) s prepĺňaným motorom 2.3 L MZR DISI. V apríli 2008 bola Mazda 3 podrobená faceliftu.

Všetky verzie používajú radové štvorvalce Mazda MZR rôznych typov, objemov a výkonov, spoločne s motorom Mazda MZ-CD, v závislosti na konkrétnej verzii a trhu. Prevodovky sú 5-rýchlostné manuálne a 4-rýchlostné automatické. Od modelového roku 2006 je vo vozidlách s motorom 2.3 možné zvoliť tiež 5-rýchlostnú automatickú prevodovku. Športová verzia MPS je dostupná len zo 6-rýchlostnou manuálnou prevodovkou.

### Motory
Mazda 3 používa nasledujúce motory:

Japonský trh (JIS charakteristiky):
* 1.5&nbsp;L: 84 kW/114 koní, 140 Nm
* 2.0&nbsp;L: 110 kW/150 koní, 183 Nm
* 2.3&nbsp;L: 126 kW/171 koní, 214 Nm

Európsky trh (ECE charakteristiky):
* 1.4&nbsp;L: 62 kW/84 koní, 122 Nm
* 1.6&nbsp;L: 77 kW/105 koní, 145 Nm
* 2.0&nbsp;L: 110 kW/150 koní, 187 Nm
* 2.3&nbsp;L MZR DISI Turbo: 191 kW/260 koní, 380 Nm
* 1.6&nbsp;L MZR-CD common-rail diesel: 80 kW/109 koní, 240 Nm
* 2.0&nbsp;L MZR-CD common-rail diesel: 105 kW/143 koní, 360 Nm
* 2.2&nbsp;L MZR-CD common-rail diesel: 136 kW/185 koní, 400 Nm

Americký a Kanadský trh (SAE charakteristiky):
* 2.0&nbsp;L: 148&nbsp;koní (109&nbsp;kW), 183&nbsp;Nm (**04-05**) PZEV motor: 145&nbsp;koní (107&nbsp;kW) (**04-06**), 144&nbsp;koní (107&nbsp;kW) (**07**-); 132&nbsp;lbf·ft (179&nbsp;Nm) (všetky roky)
* 2.3&nbsp;L: 156&nbsp;koní (117&nbsp;kW), 203&nbsp;Nm PZEV motor: 153&nbsp;koní (113&nbsp;kW), 202&nbsp;Nm (**2006** iba)
* 2.3&nbsp;L MZR DISI Turbo: Mazdaspeed3: 263&nbsp;koní (196&nbsp;kW), 380&nbsp;Nm

right|thumb|Interiér Mazdy 3

## Druhá generácia
left|thumb|180px|Mazda 3 Sedan

right|thumb|180px|Mazdaspeed 3
V októbri 2008 vydala Mazda obrázky a video ukazujúce dizajn novej generácie Mazdy 3. Mazda 3 má preštylizovaný exteriér, ktorý odráža súčasný dizajn a duálny výfuk. V USA a v Kanade sú v ponuke dva motory: benzínový s objemom 2.0 L a nový 2.5 L radový štvorvalec, ktorý Mazda 3 zdieľa s Mazdou 6. 

Model z roku 2010 je založený na platforme C1. Tento nový model je o niečo širší, dlhší, ale aj ľahší ako predchádzajúca generácia Mazdy 3. Motor 2.3 L MZR bol nahradený motorom 2.5 L, ktorý disponuje výkonom 125 kW/167 koní a krútiacim momentom 226 Nm. Na ostatných trhoch je v ponuke viac motorov vrátane nového 2.2-litrového prepĺňaného turbodieslu. Americký automobilový magazín Car and Driver tiež spomenul Wankelov rotačný motor s objemom 1.6 L, ktorý sa ale doteraz nedostal do výroby.

Kompletné informácie o športovom modeli Mazda 3 MPS boli vydané na Medzinárodnom autosalóne v Ženeve v marci 2009. Ako predchádzajúca generácia bola vybraná karosárska verzia Hatchback ako základ pre Mazdu 3 MPS 2. generácie.

### Motory

## Referencie

## Externé odkazy
* Oficiálna USA Mazda3 webstránka
* Oficiálna UK Mazda3 webstránka 
* Oficiálna Kanadská Mazda3 webstránka

## Iné projekty

3
Kategória:Automobily nižšej strednej triedy
Kategória:Hatchbacky
Kategória:Sedany
Kategória:Automobily s predným náhonom